[pic] | EUROOPAN YHTEISÖJEN KOMISSIO | Bryssel 12.7.2006 KOM(2006)375 lopullinen 2003/0256(COD)2003/0257(COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta ja direktiivin 1999/45/EY muuttamisesta sekä Euroopan parlamentin ja neuvoston direktiivin antamiseksi neuvoston direktiivin 67/548/ETY muuttamisesta sen mukauttamiseksi asetukseen (EY) N:o …/2006 (REACH) {SEK(2006)924} 2003/0256(COD)2003/0257(COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta ja direktiivin 1999/45/EY muuttamisesta sekä Euroopan parlamentin ja neuvoston direktiivin antamiseksi neuvoston direktiivin 67/548/ETY muuttamisesta sen mukauttamiseksi asetukseen (EY) N:o …/2006 (REACH) 1. MENETTELY Ehdotus KOM(2003) 644-1 lopullinen[1] toimitettiin Euroopan parlamentille ja neuvostolle 3. marraskuuta 2003 yhteispäätösmenettelyn mukaisesti EY:n perustamissopimuksen 95 artiklan nojalla.Euroopan talous- ja sosiaalikomitea antoi lausuntonsa 31.3.2004[2]. Alueiden komitea antoi lausuntonsa 23.2.2005[3]. Euroopan parlamentti antoi lausuntonsa ensimmäisessä käsittelyssä 17.11.2005 pidetyssä istunnossa. Neuvosto pääsi yksimielisesti poliittiseen yhteisymmärrykseen yhteisestä kannasta 13.12.2005. Neuvosto vahvisti yhteisen kannan virallisesti 27.6.2006 . 2. ASETUKSEN JA DIREKTIIVIN TARKOITUS REACH-asetuksen tavoitteena on taata terveyden ja ympäristön suojelun korkea taso sekä aineiden vapaa liikkuvuus sisämarkkinoilla siten, että samalla vahvistetaan kilpailukykyä ja innovaatiota. Direktiivin tarkoituksena on muuttaa direktiiviä 67/548/ETY johdonmukaisesti niiden muutosten kanssa, jotka REACH-asetuksella tehdään nykyiseen kemikaalien hallintajärjestelmään. 3. KOMISSION HUOMAUTUKSET 3.1. Yleiset huomautukset Osoittaessaan puheensa parlamentille välittömästi ennen kuin REACH-asetusta koskeva lausunto hyväksyttiin ensimmäisessä käsittelyssä komissio ilmoitti, että se voi hyväksyä kokonaisuudessaan, osittain tai periaatteessa 169 tarkistusta niistä 430 tarkistuksesta, joita parlamentti ehdotti ensimmäisessä käsittelyssä[4]. Poliittisen yhteisymmärryksen saavuttamisen kireä aikataulu merkitsi sitä, että komissio ei voinut muuttaa virallisesti ehdotustaan ensimmäisen käsittelyn valossa. Neuvostolle kuitenkin ilmoitettiin komission kanta Euroopan parlamentin tarkistuksiin, ja sitä pyydettiin ottamaan parlamentin tarkistukset huomioon päätöksenteossaan[5]. Tuossa vaiheessa tehtiin useita muutoksia, jotka heijastavat tarkasti parlamentin kantaa. Neuvosto pääsi yksimielisesti poliittiseen yhteisymmärrykseen molemmista säädöksistä 13. joulukuuta 2005. Tämä oli tulosta kahden vuoden aikana käydyistä intensiivisistä neuvotteluista, joissa käsiteltiin laajalti erilaisia kysymyksiä, jotka liittyivät soveltamisalaan, rekisteröintiin ja erityisesti kysymykseen vähäisistä määristä, tuotteiden sisältämiin aineisiin, tietojen yhteiskäyttöön, arviointiin sekä ehdotetun uuden kemikaaliviraston vahvempaan tehtävään ja vaarallisten aineiden lupiin ja rajoituksiin. Viimeinen ja vaikein neuvostossa sovittavaksi tullut asia koski seikkoja, jotka liittyvät erityistä huolta aiheuttavien aineiden lupamenettelyihin ja korvaamiseen. Lopulta kaikki jäsenvaltiot ja komissio kannattivat laadittua lopullista kompromissiehdotusta hyväksyttyään sen kohtuullisen tasapainoisena ratkaisuna niiden välillä, joiden mielestä tarvitaan vahvempaa kannustusta vaarallisten aineiden korvaamiseen, ja niiden välillä, jotka ovat huolestuneita vaikutuksista kilpailukykyyn ja investointeihin Euroopassa. Kompromissiratkaisun kaksi keskeistä osaa koskivat seuraavaa: i) lupahakemuksiin olisi aina sisällyttävä rekisteröijän analyysi mahdollisista vaihtoehdoista ja ii) erityistä huolta aiheuttavien aineiden osalta, joille ei ole mahdollista määrittää turvallisia kynnysarvoja nykymenetelmin, olisi säädettävä näiden menetelmien tarkistuksesta 12 kuukauden kuluessa asetuksen voimaantulosta REACH-asetuksen täytäntöönpanoa koskevien hankkeiden pohjalta[6]. Lopullisena tuloksena on, että noin 90 prosenttia Euroopan parlamentin REACH-asetukseen tekemistä tarkistuksista, jotka komissio voi hyväksyä kokonaisuudessaan, osittain tai periaatteessa, on otettu yhteiseen kantaan käyttäen samaa tai samankaltaista sanamuotoa. Lisäksi poliittiseen yhteisymmärrykseen sisältyy 43 tarkistusta, joita komissio ei ilmoittanut voivansa hyväksyä. Poliittiseen yhteisymmärrykseen on otettu myös 38 tarkistusta, joiden suhteen komissio pitäytyi kannassaan, mukaan luettuina 7 tarkistusta, jotka koskevat pysyviä orgaanisia yhdisteitä. Parlamentin tarkistuksissa oli keskeistä rekisteröintiä ja ennakkorekisteröintiä koskeva kompromissipaketti, ja komissio ilmoitti voivansa tukea sitä kaikilta osin. Tähän pakettiin kuuluvista 47 tarkistuksesta 37 on sisällytetty yhteiseen kantaan periaatteessa, osittain tai kokonaisuudessaan. Parlamentti hyväksyi myös muita kompromissipaketteja, joista 96 tarkistusta on sisällytetty yhteiseen kantaan. Komissio pitää myönteisenä yhteisen kannan vahvistamista 27. kesäkuuta 2006. Kanta vastaa tavoitteita, jotka komissio on asettanut sopimukselle, joka on johdonmukainen Lissabonin strategian tavoitteiden kanssa Euroopan teollisuuden kilpailukyvyn ja innovoinnin kannustamisen suhteen ja jolla saavutetaan huomattava parannus terveyden ja ympäristön suojelussa Euroopan kansalaisten eduksi. Komissio katsoo, että REACH-ehdotuksen[7] tärkeimmät tavoitteet on turvattu yhteisessä kannassa, ja antaa siten täyden tukensa yhteiselle kannalle, kuten neuvostolle ilmoitettiin sen erityisistunnossa 13. joulukuuta 2005. Yhteisestä kannasta saavutetun poliittisen yhteisymmärryksen yhteydessä komissio ja jäsenvaltiot antoivat useita tärkeitä lausumia. Koska toimivaa Euroopan kemikaalivirastoa pidetään tärkeänä ja on tarpeen, että se on täydessä toiminnassa ennen kuin keskeiset REACH-menettelyt tulevat voimaan, neuvosto ja komissio antoivat yhteisen lausuman toimista, jotka ovat tarpeen viraston perustamiseksi (liitteessä I). Samassa yhteydessä komissio käytti tilaisuutta korostaakseen tarvetta riittäviin talousarviomäärärahoihin niitä kohonneita kustannuksia varten, jotka virastolle aiheutuvat pääasiassa siksi, että sen toimivaltaa ja velvollisuuksia on lisätty ja että Eurooppa-neuvosto on päättänyt sijoittaa viraston Helsinkiin; sen vuoksi muistutetaan, että virastolla on kolmen ensimmäisen vuoden aikana vähän maksuista saatavia tuloja ja se tarvitsee sen vuoksi EU:n tukea voidakseen toimia tehokkaasti. Komissio antoi myös lausumat erityisistä valmisteista (metalliseokset mukaan luettuina), vapaasta liikkuvuudesta (asetuksen 127 artiklan 2 kohta) ja asetuksen 56 artiklan f alakohdasta (liitteessä II). Lisäksi Tanska ja Ruotsi antoivat kaksi lausumaa yhdessä Luxemburgin kanssa lupamenettelyistä ja yhdessä Saksan kanssa asetuksen 2 artiklan 2 kohdasta. Puola ja Irlanti antoivat yhteisen lausuman lupamenettelyistä. Puola antoi lausuman REACH-järjestelmän vaikutuksesta kilpailukykyyn ja Saksa antoi lausumat tuloista, joita jäsenvaltiot voivat saada maksuista, sekä tarpeesta käydä yleinen keskustelu eurooppalaisten virastojen vapauksista. 3.2. Yksityiskohtaiset huomautukset (REACH) 3.2.1. Parlamentin tarkistukset, jotka komissio on hyväksynyt ja jotka on sisällytetty kokonaisuudessaan, osittain tai periaatteessa yhteiseen kantaan 3.2.1.1. Parlamentin tarkistukset, jotka komissio on hyväksynyt kokonaisuudessaan Johdanto-osan kappaleet: Tarkistuksessa 4 korostetaan yleistä tavoitetta kemikaalien käyttämisestä tavalla, joka ei vahingoita ihmisten terveyttä ja ympäristöä, ja se on sisällytetty periaatteessa johdanto-osan 4 kappaleeseen. Tarkistuksessa 8 selvennetään lupamenettelyn tarkoitusta, ja se on sisällytetty periaatteessa johdanto-osan 12 kappaleeseen. Tarkistuksessa 10 tehdään selväksi se, että täytäntöönpanoa koskevien tietojen olisi oltava helposti saatavilla erityisesti pk-yritysten auttamiseksi, ja se on sisällytetty periaatteessa johdanto-osan 20 ja 35 kappaleeseen. Tarkistuksessa 14 selvennetään, että kemikaaliviraston olisi jäsenvaltioiden toimivaltaisten viranomaisten avustuksella varmistettava, että aineet arvioidaan, ja se on sisällytetty periaatteessa johdanto-osan 16 kappaleeseen. Tarkistuksessa 16 korostetaan, että kemikaaliviraston olisi edistettävä kansainvälistä yhteisymmärrystä kemikaalien sääntelyssä ja otettava huomioon nykyiset ja kehitteillä olevat kansainväliset normit, ja se on sisällytetty periaatteessa johdanto-osan 6, 43 ja 97 kappaleeseen. Tarkistuksessa 19 linjataan tuotteiden sisältämiä aineita koskeva johdanto-osan kappale yhdenmukaiseksi artiklaosassa olevien selvempien ja tarkempien säännösten kanssa, ja se on sisällytetty periaatteessa johdanto-osan kappaleisiin, mutta sitä osaa, jossa viitataan tuotteiden sisältämiin aineisiin sovellettavaan lupamenettelyyn, ei ole otettu mukaan. Tarkistuksessa 26 korostetaan, että tietojen yhteiskäyttö teollisuudessa on tärkeää ja että on säädettävä kohtuullisesta korvauksesta, ja se on sisällytetty kokonaisuudessaan johdanto-osan 47 kappaleeseen. Tarkistus 39 koskee säännöllisesti päivitettävän yhteisön arviointisuunnitelman laatimista aineiden arviointia varten, ja se on sisällytetty periaatteessa johdanto-osan 60 kappaleeseen. Tarkistuksessa 40 selvennetään, että päätöksistä sovitaan kemikaaliviraston jäsenvaltioiden komiteassa, ja se on sisällytetty kokonaisuudessan johdanto-osan 61 kappaleeseen. Tarkistuksessa 41 korostetaan riskiryhmiä, jotka on otettava huomioon, kun suojellaan ihmisten terveyttä, ja se on sisällytetty periaatteessa johdanto-osan 63 kappaleeseen, mutta sitä osaa, jonka mukaan lupaa ei myönnetä, jos vaihtoehto on olemassa, ei ole otettu huomioon. Tarkistuksen 50 mukaan yhdenmukaistettua luokittelua ja merkintöjä voidaan soveltaa useiden eri aineiden kohdalla, ja se on sisällytetty periaatteessa johdanto-osan 103 kappaleeseen. Tarkistuksessa 53 vahvistetaan Århusin yleissopimuksen sovellettavuus tiedon saatavuuden osalta, ja se on sisällytetty periaatteessa johdanto-osan 105 kappaleeseen, mutta sitä osaa, jonka mukaan tiedot olisivat saatavilla jäsenvaltioiden kielillä, ei ole otettu huomioon. Artiklaosa: Tarkistukset 63 ja 64 on sisällytetty periaatteessa yhteiseen kantaan sen säännöksiin, jotka koskevat alennettuja maksuja pienille ja keskisuurille yrityksille (pk-yrityksille kaikissa tapauksissa (73 artiklan 3 kohta), jäsenvaltioiden neuvontapalveluja (123 artikla) sekä kemikaaliviraston antamia välineitä ja neuvontaa erityisesti pk-yritysten auttamiseksi (76 artiklan 2 kohdan f alakohta). Tarkistukset 74 ja 983 , joiden osalta komissio pitäytyi kannassaan, on sisällytetty yhteiseen kantaan täsmentämällä, että tutkimus ja jatkokehittäminen liittyvät aineeseen ”sellaisenaan, valmisteissa tai tuotteissa”. Tarkistus 79 on otettu huomioon, ja siten vahvistetaan pk-yritysten määritelmä, jota komissio on esittänyt asiaa koskevassa suosituksessaan. Tarkistus 81 on sisällytetty yhteiseen kantaan periaatteessa lisäämällä yhteisen kannan 2 artiklan 9 kohtaan viittaus tiettyihin osastoihin, joita ei sovelleta polymeereihin. Tarkistuksella 117 korjataan tekstinlaadintaan liittyvä virhe viittauksessa 27 artiklan 8 kohtaan, ja se on sisällytetty kokonaisuudessaan yhteiseen kantaan. Tarkistus 119 , jolla korjataan tekstinlaadintaan liittyvä virhe viittauksessa 27 artiklan 8 kohtaan, on myös sisällytetty kokonaisuudessaan yhteiseen kantaan. Tarkistus 125 , jolla poistetaan 23 artiklan 4 kohta, on otettu huomioon kokonaisuudessaan yhteisessä kannassa. Tarkistus 128 , jolla poistetaan rajoitus selkärankaisiin eläimiin, on sisällytetty periaatteessa yhteiseen kantaan. Tarkistus 148 on sisällytetty kokonaisuudessaan yhteiseen kantaan. Tarkistus 258 , joka liittyy kemikaaliviraston jäsenvaltioiden komitean tehtävään arvioinnissa, on sisällytetty osittain yhteiseen kantaan. Tarkistus 291 toteutetaan, sillä kemikaalivirasto on tarkoitus perustaa Suomeen Helsinkiin. Tarkistuksella 317 korjataan viittaus komission ehdotukseen, ja se on otettu huomioon kokonaisuudessaan. Tarkistus 324, jolla rekisteröintivaatimusten ulkopuolelle jätetään malmit ja niistä johdetut konsentraatit, ellei niitä ole muutettu kemiallisesti, on sisällytetty kokonaisuudessaan yhteiseen kantaan. Tarkistus 367 , jonka mukaan ulkopuolinen edustaja voi edustaa mahdollista rekisteröijää ennakkorekisteröinnissä, on sisällytetty periaatteessa yhteiseen kantaan 4 artiklaan. Tarkistus 369 rev , jossa vahvistetaan yksi 18 kuukauden määräaika ennakkorekisteröinnille, on sisällytetty periaatteessa yhteiseen kantaan 28 artiklan 2 kohtaan. Tarkistus 371 , joka koskee ennakkorekisteröityjen aineiden luettelon julkaisemista, on sisällytetty periaatteessa yhteiseen kantaan. Tarkistus 372 , jossa muutetaan asteittain rekisteröitävän aineen määritelmää, on sisällytetty kokonaisuudessaan yhteiseen kantaan. Tarkistus 373 , jossa edellytetään mahdollisten PBT- ja vPvB-aineiden rekisteröintiä, kun jokin valmistaja valmistaa tai maahantuoja tuo niitä maahan 100 tonnia tai enemmän vuodessa aineina, jotka on luokiteltu luokkaan N: R50–53, on sisällytetty kokonaisuudessaan yhteiseen kantaan. Tarkistus 375 , jossa hyvän laboratoriokäytännön vaatimus rajoitetaan koskemaan selkärankaisilla eläimillä tehtäviä uusia laboratoriokokeita, on sisällytetty osittain yhteiseen kantaan 13 artiklan 3 kohtaan. Tarkistus 376, jossa määritellään altistusskenaario, on sisällytetty periaatteessa yhteiseen kantaan. Tarkistus 377 , jossa määritellään käyttö- ja altistustapaluokat, on sisällytetty periaatteessa yhteiseen kantaan. Tarkistus 378 , joka on tehty yhdessä tarkistuksen 160 kanssa ja jonka mukaan asiaankuuluvien altistusskenaarioiden lisäksi riskien kuvaus sekä asiaankuuluvat käyttö- ja altistustapaluokat on liitettävä käyttöturvallisuustiedotteen liitteeksi, on sisällytetty periaatteessa yhteiseen kantaan 31 artiklan 7 kohtaan ja liitteeseen I. Tarkistus 380 , jossa edellytetään, että tekniseen asiakirja-aineistoon on sisällytettävä tiedot käyttö- ja altistustapaluokista, on otettu periaatteessa yhteiseen kantaan 10 artiklan a alakohdan iii alakohtaan. Tarkistus 381 , jossa edellytetään vahvistusta sille, että rekisteröijä on niiden tutkimusten haltija, joista tiivistelmät tai selkeät tutkimustiivistelmät on laadittu, tai että hänellä on lupa niiden käyttöön, on otettu periaatteessa yhteiseen kantaan. Tarkistus 382 , jossa edellytetään useampien rekisteröijien yhteistä tietojen toimittamista, josta poikkeamiselle on esitettävä perustelut, ja annetaan mahdollisuus käyttää ulkopuolista edustajaa ja vaaditaan kemikaalivirastoa laatimaan suuntaviivat menettelyn helpottamiseksi ja kutakin rekisteröijää maksamaan kohtuullinen osa rekisteröintimaksusta, on sisällytetty periaatteessa yhteiseen kantaan 11 ja 4 artiklaan ja 76 artiklan 2 kohdan f alakohtaan sekä 73 artiklaan. Tarkistus 386 , jossa muutetaan tuote- ja prosessisuuntautuneeseen tutkimukseen ja kehittämiseen liittyviä vaatimuksia, on otettu osittain yhteiseen kantaan. Tarkistus 387 , jossa esitetään yksityiskohtaisesti supistetut rekisteröintivaatimukset priorisoimattomille aineille, joita tuotetaan 1–10 tonnia, ja laajennetut vaatimukset samaan luokkaan kuuluville priorisoiduille aineille. Tarkistus on sisällytetty osittain yhteiseen kantaan. Tarkistuksessa 395 täsmennetään, että jos 1–10 tonnin määrissä tuotettu aine on todennäköisesti hitaasti hajoava, biokertyvä ja myrkyllinen tai erittäin hitaasti hajoava ja erittäin voimakkaasti biokertyvä eikä yhtiö ota käyttöön eikä suosittele asiaankuuluvia riskinhallintatoimia, aineelle on tehtävä soveltuvia lisätestejä ympäristövaikutusten toteamiseksi. Tarkistus on sisällytetty osittain yhteiseen kantaan liitteisiin III ja VII. Tarkistukset 65/ 462rev/ 463rev/ 464rev/ 465rev on sisällytetty osittain yhteiseen kantaan 2 artiklaan, johon on koottu erilaisia poikkeuksia asetuksesta. Liitteet : Tarkistus 327 sisällytetään yhteiseen kantaan liitteeseen IV sisällytettävällä ohjeella, jonka mukaan rekisteröintihakemus olisi jätettävä yhteisesti aina kun se on käytännössä mahdollista. Tarkistus 388 , jossa liitteessä 1 B esitetään rekisteröintiperusteet aineille, joita rekisteröidään 1–10 tonnia vuodessa ja joista vaaditaan kaikki liitteessä V täsmennetyt tiedot, on sisällytetty periaatteessa yhteiseen kantaan liitteeseen III. Tarkistus 389 , jossa edellytetään, että komissio hyväksyy 18 kuukauden kuluessa perusteet, joilla helpotetaan liitteen IX testeistä luopumisen perusteiden käyttöä, on otettu periaatteessa yhteiseen kantaan. Liite IV sisältää aineiden altistustietoja koskevat luokat, kuten tarkistuksessa 413 ehdotetaan. Tarkistuksissa 390, 391, 392, 394 ja 396 esitetyt muutokset ja tarkennukset liitteen V testausvaatimuksiin on otettu yhteiseen kantaan osittain, periaatteessa tai kokonaisuudessaan. Liitettä VI koskevat tarkistukset 397, 398, 399, 400, 401, 402, 403, 404, 405, 406, 407, 408, 409, 410, 411 ja 412 on kaikki otettu huomioon osittain, periaatteessa tai kokonaisuudessaan yhteisessä kannassa. Tarkistuksella 322 lisätään 43 kohtaa liitteeseen II (muun muassa useantyyppisiä kasviöljyjä, selluloosamassa, rauta, happi, tekniset kaasut, tärpätti, jalokaasut, maakaasu, raakaöljy, hiili jne.), ja se on sisällytetty osittain yhteiseen kantaan liitteisiin IV ja V. 3.2.1.2. Parlamentin tarkistukset, jotka komissio on hyväksynyt periaatteessa : Johdanto-osan kappaleet: Tarkistus 11 , jossa otetaan käyttöön valmistajien, maahantuojien ja jatkokäyttäjien huolehtimisvelvollisuus, on sisällytetty periaatteessa ja osittain 1 artiklaan, ja sitä on muutettu toteamalla, että kemialliset aineet eivät saa vaikuttaa haitallisesti ihmisten terveyteen tai ympäristöön. Tarkistuksessa 18 selvennetään rekisteröijän velvollisuuksia, ja se on sisällytetty osittain johdanto-osan 21 kappaleeseen. Artiklaosa: Tarkistuksessa 59 , joka on tehty yhdessä tarkistuksen 419 kanssa ja jonka osalta komissio pysyi kannassaan, korostetaan sitä, että säännösten on oltava johdonmukaisia kansainvälisten kauppasopimusten ja erityisesti WTO-sopimusten kanssa, ja se on sisällytetty periaatteessa yhteiseen kantaan johdanto-osan 3 kappaleeseen. Tarkistuksella 67 lisätään valmisteen määritelmään viittaus metalliseoksiin erikoisvalmisteina. Se on sisällytetty periaatteessa yhteiseen kantaan liitteessä I olevaan 0.11 kohtaan. Tarkistuksella 68 lisätty metalliseoksen määritelmä on sisällytetty yhteiseen kantaan kokonaisuudessaan. Tarkistuksella 83 lisätty kierrätettyjä aineita koskeva poikkeus rekisteröinnistä on sisällytetty periaatteessa yhteiseen kantaan 2 artiklan 7 kohdan d alakohtaan. Tarkistus 97 , jolla poistetaan rekisteröijiä koskeva vaatimus ilmoittaa, suostuvatko he jakamaan muista kuin selkärankaisilla tehtävistä testeistä saamansa tiedot, on sisällytetty kokonaisuudessaan yhteiseen kantaan. Tarkistuksessa 108 vaaditaan, että testausmenetelmiä tarkistetaan ja parannetaan, ja annetaan Euroopan vaihtoehtoisten tutkimusmenetelmien keskukselle (ECVAM) tehtäväksi julistaa vaihtoehtoiset testimenetelmät validoiduiksi, jolloin ne lisätään testimenetelmien luetteloon. Tarkistus on sisällytetty periaatteessa yhteiseen kantaan 13 artiklan 2 kohtaan, jonka mukaan menetelmiä on tarkistettava tarvittaessa eläinkokeiden kehittämiseksi, vähentämiseksi tai korvaamiseksi, ja ECVAM osallistuu tähän työhön. Tarkistuksissa 116 , 126 ja 681 annetaan mahdollisuus nimittää kolmas osapuoli edustajaksi 17 artiklan ja III osaston mukaisiin menettelyihin, ja se on sisällytetty periaatteessa yhteiseen kantaan 4 artiklaan. Tarkistuksessa 123 tehdään muodollinen muutos tietojen pakollista yhteiskäyttöä koskevien uusien säännösten huomioon ottamiseksi, ja se on sisällytetty periaatteessa yhteiseen kantaan. Tarkistukset 142 ja 147 , jotka koskevat ennakkorekisteröityjen aineiden luettelon julkaisemista sekä sitä, että ainetta koskevan tietojenvaihtofoorumin osapuolten on pyrittävä pääsemään sopimukseen tietojen tulkinnasta, on sisällytetty periaatteessa yhteiseen kantaan. Tarkistuksella 149 poistetaan 28 artiklan 1 kohdan viittaukset selkärankaisiin eläimiin, ja se on otettu huomioon kokonaisuudessaan yhteisessä kannassa. Tarkistuksella 159 poistetaan vaatimus, jonka mukaan käyttöturvallisuustiedote on toimitettava asianomaisen jäsenvaltion virallisella kielellä ainoastaan, jos jatkokäyttäjä sitä pyytää. Tarkistus on otettu huomioon kokonaisuudessaan yhteisessä kannassa 31 artiklan 5 kohdassa. Tarkistus 171 heijastaa kemikaaliviraston vahvistettua tehtävää asiakirja-aineiston arvioinnissa. Tarkistus on otettu huomioon periaatteessa yhteisessä kannassa siten, että virastolle on annettu vastuu asiakirja-aineiston arvioinnista. Tarkistuksessa 172 annetaan kemikaalivirastolle vastuu asiakirjojen arvioinnista. Tarkistus on sisällytetty kokonaisuudessaan yhteiseen kantaan. Tarkistukset 183 , 184 , 186 , 187 , 190 , 191 , 202 ja 742 , joiden osalta komissio pysyi kannassaan ja jotka heijastavat viraston muuttunutta tehtävää asiakirja-aineiston arvioinnissa, on myös sisällytetty kokonaisuudessaan yhteiseen kantaan. Tarkistus 175 heijastaa kemikaaliviraston muuttunutta tehtävää ja sitä, että kaikki eläinkokeet edellyttävät testausehdotuksia. Viraston muuttunut tehtävä on otettu huomioon yhteisessä kannassa, mutta tarkistuksen toista osaa ei ole sisällytetty siihen. Tarkistuksessa 193 edellytetään, että kemikaalivirasto julkaisee luettelon arvioitavista aineista verkkosivuillaan, ja se on sisällytetty kokonaisuudessaan yhteiseen kantaan 43 artiklan 2 kohtaan. Tarkistus 205 , joka koskee kemikaaliviraston toimia arvioinnin jälkeen, on sisällytetty osittain yhteiseen kantaan. Tarkistus 211 , joka koskee sitä, että kemikaalivirasto nimeää yhden rekisteröijistä tekemään tutkimuksen, on sisällytetty periaatteessa yhteiseen kantaan. Tarkistus 213 , joka koskee sitä, että kemikaalivirasto julkaisee verkkosivuillaan tietoja suoritetuista arvioinneista, on sisällytetty kokonaisuudessaan yhteiseen kantaan. Tarkistus 215 koskee liitettä, joka sisältää luettelon ehdotetuista luvanvaraisista aineista, ja se on sisällytetty periaatteessa yhteiseen kantaan 58 artiklan 1 ja 10 kohtaan. Tarkistus 217 , jolla poistetaan vaatimus vaikutuksiltaan samantasoisen aineen aiheuttamista vakavista ja peruuttamattomista vaikutuksista ihmisten terveyteen tai ympäristöön, on otettu osittain yhteiseen kantaan. Tarkistukset 221 ja 235 , joiden mukaan kaikkia käyttötapoja on tarkasteltava uudelleen enintään viiden vuoden ajanjakson kuluttua, on sisällytetty osittain yhteiseen kantaan 59 artiklan 8 kohtaan, jossa vaaditaan, että kaikille luville vahvistetaan tapauskohtaisesti uudelleentarkastelujaksot. Tarkistuksen 235 mukaan lupien ehtoihin on aina sisällytettävä uudelleentarkastelu sekä velvoite esittää korvaavia aineita koskevia suunnitelmia ja niihin voidaan sisällyttää myös muita ehtoja: tarkistus on sisällytetty osittain yhteiseen kantaan, sillä vaihtoehtojen analysoinnista on tehty pakollista, mutta korvaavia aineita koskevat suunnitelmat pysyvät vapaaehtoisina. Tarkistus 259 , joka koskee kemikaaliviraston sihteeristön tehtävää arvioinnissa, on otettu kokonaisuudessaan yhteiseen kantaan. Tarkistus 265 , joka koskee maksujärjestelmän avoimuutta, on otettu yhteiseen kantaan, sillä 73 artiklan mukaan maksut vahvistetaan komission asetuksella. Tarkistus 270 , jonka mukaan hallintoneuvosto voi kokoontua myös, jos vähintään kolmannes sen jäsenistä esittää asiaa koskevan pyynnön, on sisällytetty kokonaisuudessaan yhteiseen kantaan 80 artiklan 1 kohtaan. Tarkistuksella 293 laajennetaan yhteyksien luomiseen liittyvää kemikaaliviraston tehtävää koskemaan myös eläinsuojelujärjestöjä, ja se on sisällytetty periaatteessa yhteiseen kantaan. Tarkistuksessa 297 vaaditaan, että jäsenvaltiot toimittavat kertomuksen joka viides vuosi kymmenen vuoden sijasta, ja se on sisällytetty kokonaisuudessaan yhteiseen kantaan. Tarkistus 299 , jolla poistetaan ilmaus ”ei-luottamuksellinen” 115 artiklasta ja jossa vaaditaan, että kemikaalivirasto julkaisee tiedot verkkosivuillaan, on sisällytetty kokonaisuudessaan yhteiseen kantaan. Tarkistus 301 , jolla poistetaan suuri osa asetuksen (EY) N:o 1049/2001 mukaisiin asiakirjaan tutustumista koskeviin pyyntöihin liittyvistä menettelyistä, on sisällytetty osittain yhteiseen kantaan. Tarkistus 306 , jossa täsmennetään, että toimivaltaisten viranomaisten on annettava pk-yrityksille neuvoja siitä, miten ne voivat vastata REACH-asetuksen mukaisista velvollisuuksistaan, on otettu huomioon periaatteessa yhteisessä kannassa 123 artiklassa. Tarkistukset 323 ja 476 rev , joiden osalta komissio pysyi kannassaan ja joissa on kyse mineraalien ja malmien poistamisesta rekisteröintiä edellyttävien aineiden joukosta liitteessä III, jos ne eivät ole vaarallisia eivätkä kemiallisesti muutettuja, on sisällytetty osittain yhteiseen kantaan. 3.2.1.3. Parlamentin tarkistukset, jotka komissio on hyväksynyt periaatteessa tai osittain Tarkistus 88 , joka on tehty yhdessä tarkistuksen 357 kanssa, joka koskee tuotteiden sisältämiä aineita ja jonka osalta komissio pysyi kannassaan, on sisällytetty periaatteessa ja osittain yhteiseen kantaan. Samassa tarkistuksessa lisätään myös tupakkatuotteista vapautuvia ainesosia koskeva poikkeus rekisteröinnistä, ja siinä korvataan vaatimus ilmoittaa tuotteesta tarkoituksettomasti vapautuvasta aineesta vaatimuksella ilmoittaa erityistä huolta aiheuttavista aineista kemikaalivirastolle. Tarkistuksen loppuosa on sisällytetty periaatteessa yhteiseen kantaan 7 artiklan 2 ja 3 kohtaan, mutta alkuosaa ei ole hyväksytty. Tarkistus 89 , jolla lisätään valmistetta tai tuotetta kolmannessa maassa valmistavat niiden joukkoon, jotka voivat nimittää yksinomaisen edustajan, on otettu huomioon kokonaisuudessaan yhteisessä kannassa. Tarkistus 104 , jossa vaaditaan, että kemikaalivirasto asettaa määräajan vaadittujen tietojen toimittamiselle, kun aineen määrä saavuttaa seuraavan tonnimääräisen kynnysarvon, on sisällytetty periaatteessa yhteiseen kantaan. Tarkistuksessa 131 , joka on tehty yhdessä tarkistuksen 384 kanssa, poistetaan 24 artiklan 5 kohdan säännökset, ja se on otettu huomioon osittain yhteisessä kannassa. Tarkistus 132 , jossa annetaan mahdollisuus nimittää ulkopuolinen edustaja ennakkorekisteröintiä varten, on sisällytetty periaatteessa yhteiseen kantaan 4 artiklaan. Tarkistus 157 , jossa edellytetään käyttöturvallisuustiedotetta PBT- ja vPvB-aineille, on sisällytetty kokonaisuudessaan yhteiseen kantaan 31 artiklan 1 kohdan b alakohtaan ja 3 kohdan b alakohtaan, kuten muutos, jolla varmistetaan käyttöturvallisuustiedotteiden maksuttomuus ja joka kuuluu myös tarkistusten 158 ja 161 alaan, joka on sisällytetty 31 artiklan 8 kohtaan. Tarkistuksen osa, joka koskee CMR-aineiden käyttöturvallisuustiedotteita, sisältyi jo komission ehdotukseen. Tarkistuksen osaa, joka koskee samantasoista huolta aiheuttavien aineiden käyttöturvallisuustiedotteita, ei ole sisällytetty yhteiseen kantaan, mutta käyttöturvallisuustiedote voidaan kuitenkin tarvita joka tapauksessa, jos vaara voidaan luokitella. Tarkistus 158 , jossa vaaditaan, että käyttöturvallisuustiedotteiden olisi oltava maksuttomia, on sisällytetty kokonaisuudessaan yhteiseen kantaan. Tarkistus 161 , joka on tehty yhdessä tarkistuksen 710 kanssa ja joka koskee muutosta tilanteisiin, joissa käyttöturvallisuustiedote on saatettava ajan tasalle, on sisällytetty osittain yhteiseen kantaan. Tarkistus 163 , jossa lisätään jakelijat niiden joukkoon, joiden on toimitettava maksutta tietoa toimitusketjussa eteenpäin aineista, jotka eivät edellytä käyttöturvallisuustiedotetta, ja jossa muutetaan olosuhteita, joissa näitä tietoja vaaditaan, on sisällytetty osittain yhteiseen kantaan. Tarkistuksessa 180 vaaditaan, että on asetettava enintään kuuden kuukauden määräaika vaatimustenmukaisuuden tarkistusta varten vaadittujen tietojen toimittamiselle ja että rekisteröintinumero on peruutettava, jos määräaikaa ei noudateta. Tarkistuksen osa, joka koskee määräajan asettamista, on sisällytetty periaatteessa yhteiseen kantaan 40 artiklan 4 kohtaan, mutta toista osaa ei ole otettu huomioon. Tarkistuksessa 181 vaaditaan, että kemikaaliviraston on laadittava vuosittainen arviointisuunnitelma rekisteröintiasiakirjoille ja että vähintään viisi prosenttia rekisteröintiasiakirjoista on arvioitava. Viiden prosentin arviointiosuutta koskeva osa on sisällytetty yhteiseen kantaan 40 artiklan 5 kohtaan. Tarkistus 185 , jolla muutetaan jäsenvaltio kemikaalivirastoksi 42 artiklan 2 kohdassa, on sisällytetty kokonaisuudessaan yhteiseen kantaan. Tarkistuksella 192 ja tarkistuksella 420 , joiden osalta komissio pysyi kannassaan, lisätään vaatimus, jonka mukaan aineiden arviointia koskeva etusijajärjestys olisi laadittava myös annoksen ja vaikutuksen väliseen suhteeseen perustuvan riskinarviointijärjestelmän perusteella, ja poistetaan vaatimus, jonka mukaan jäsenvaltioiden on käytettävä näitä perusteita säännöllisesti päivitettävien arviointisuunnitelmiensa laatimiseen. Tarkistuksen ensimmäistä osaa ei ole otettu huomioon, mutta jälkimmäinen osa on sisällytetty yhteiseen kantaan osana kemikaaliviraston tehtävän yleistä vahvistamista. Tarkistuksessa 195 ja tarkistuksessa 739 , joiden osalta komissio pysyi kannassaan, vaaditaan kemikaalivirastoa laatimaan yhteisön arviointisuunnitelma 43 a artiklassa asetettujen perusteiden mukaisesti ja toimittamaan se jäsenvaltioille. Jäsenvaltiot voivat esittää suunnitelmaluonnoksen sisältöä koskevia kommentteja tai ehdottaa uusien aineiden sisällyttämistä suunnitelmaan. Virasto on vastuussa aineiden arvioinnista, ja se voi tukeutua arvioinnin toteutuksessa jäsenvaltioiden nimeämiin kansallisiin laitoksiin. Viraston vastuu aineiden arvioinnista, arviointisuunnitelman laatimisesta ja sen toimittamisesta jäsenvaltioille ja jäsenvaltioiden mahdollisuus esittää kommentteja ja ehdottaa muita aineita on sisällytetty kokonaisuudessaan yhteiseen kantaan 43 ja 44 artiklaan. Tarkistus 196 koskee yhteisön arviointisuunnitelmaan ja kemikaaliviraston vastuualueeseen liittyviä muutoksia, ja se on sisällytetty osittain yhteiseen kantaan. Tarkistus 197 koskee säännöllisesti päivitettävään yhteisön arviointisuunnitelmaan liittyviä muutoksia ja kemikaaliviraston suunnitelmaluonnosta koskevia jäsenvaltioiden huomautuksia, ja se on sisällytetty periaatteessa yhteiseen kantaan 43 artiklan 2 kohtaan. Tarkistuksessa 199 muutetaan ajankohtaa, jolloin kemikaalivirasto julkaisee lopulliset arviointisuunnitelmat verkkosivuillaan. Tarkistus on seurausta vastuualueiden muuttumisesta, ja se on sisällytetty kokonaisuudessaan yhteiseen kantaan 43 artiklan 2 kohtaan. Tarkistuksessa 201 annetaan jäsenvaltioille mahdollisuus ilmoittaa kemikaalivirastolle uudesta aineesta, jos niillä on aihetta olettaa, että ympäristö tai ihmisten terveys on vaarassa. Virasto voi perustelluissa tapauksissa lisätä kyseisen aineen arviointisuunnitelmaan. Tarkistus on sisällytetty periaatteessa yhteiseen kantaan 44 artiklan 5 kohtaan. Tarkistuksessa 203 viitataan kansallisiin elimiin, minkä komissio on hyväksynyt periaatteessa, ja se on sisällytetty osittain yhteiseen kantaan 44 artiklan 1 kohtaan. Tarkistukset 207, 208 ja 209 koskevat sopimismenettelyyn liittyviä muutoksia, jotka heijastavat kemikaaliviraston tehtäviä arvioinnissa, ja ne on sisällytetty kokonaisuudessaan yhteiseen kantaan. Tarkistukset 236 ja 359 , joiden osalta komissio pysyi kannassaan ja jotka aiheuttavat muutoksia tarkistukseen 235 , on sisällytetty osittain yhteiseen kantaan. Tarkistuksessa 285 tehdään muutoksia, joilla lisätään kemikaaliviraston komiteoiden jäsenten riippumattomuutta, ja se on sisällytetty osittain ja periaatteessa yhteiseen kantaan 84 ja 85 artiklaan. Tarkistuksessa 294 todetaan, että kemikaaliviraston sisäiset säännöt ja menettelyt sekä lupamenettelyyn liittyvät asiakirjat julkaistaan verkkosivuilla, ja se on sisällytetty osittain ja periaatteessa 63 artiklaan. Tarkistuksella 320 lisätään termi ”riskiryhmät” ja joitakin lisätekijöitä, jotka on otettava huomioon määritettäessä DNEL-arvoa liitteessä I olevassa 1.4.1 kohdassa. Tarkistuksen ensimmäinen osa on sisällytetty yhteiseen kantaan. 3.2.2. Tarkistukset, jotka komissio on hyväksynyt kokonaisuudessaan, periaatteessa tai osittain, mutta joita ei ole sisällytetty yhteiseen kantaan Johdanto-osan kappaleet: Komissio ilmoitti voivansa hyväksyä tarkistukset 34 ja 36 periaatteessa, mutta niitä ei ole sisällytetty yhteiseen kantaan. Artiklaosa: Tarkistuksessa 60 rajoitetaan valmistajien, maahantuojien ja jatkokäyttäjien vastuu tavanomaisiin tai kohtuudella ennakoitaviin käyttöolosuhteisiin, ja komissio voi hyväksyä sen periaatteessa. Komissio totesi, että tarkistus 76 , jossa täsmennetään, että tavarantoimittajien on esitettävä jatkokäyttäjiä koskevista ”hylätyistä käyttötavoista” tieteellisesti perustellut syyt, jotka eivät puolla käytön turvallisuutta, voitaisiin hyväksyä periaatteessa ja osittain. Komissio katsoo kuitenkin, että olisi suositeltavaa käyttää ilmausta ”käyttötavat, joita ei suositella”, jota käytetään jo käyttöturvallisuustiedotteessa ja liitteessä VI olevassa 3.7 kohdassa. Komissio totesi, että se voi hyväksyä periaatteessa tarkistukset 78 , 105 ja 611 , joiden osalta komissio pysyi kannassaan ja joissa otetaan käyttöön periaate, jonka mukaan tonnimäärät olisi laskettava (paitsi uusien aineiden osalta ja ellei toisin määrätä) kolmen edellisen kalenterivuoden, jolloin valmistaja on todella tuottanut ainetta, tuotantomäärien keskiarvon perusteella. Tätä tarkistusta ei ole sisällytetty yhteiseen kantaan. Tarkistuksen 139 mukaan kemikaaliviraston on julkaistava ennakkorekisteröinnin perusteella ”luettelo käyttötavoista, … [joita on tarkoitus tukea] rekisteröintiä varten” . Komissio totesi, että se voi hyväksyä tämän tarkistuksen periaatteessa, kunhan tällainen tieto on vain alustava ja tavarantoimittajat voivat tehdä valintansa rekisteröintihetkellä, mutta tarkistusta ei ole sisällytetty yhteiseen kantaan. Tarkistuksen 140 tavoitteena on välttää eläinkokeiden toistoa varmistamalla, että eläinkokeista saadut tiedot toimitetaan kemikaalivirastolle ripeästi. Komissio totesi voivansa hyväksyä tämän tarkistuksen periaatteessa. Tarkistuksessa 176 vaaditaan avointa mahdollisuutta 90 päivän ajan kommentoida kaikkia ehdotettuja kokeita. Komissio totesi voivansa hyväksyä tämän tarkistuksen periaatteessa, kunhan kuuleminen rajoitetaan kommentteihin sellaisen tiedon saatavuudesta, joka tekee eläinkokeet tarpeettomiksi, kyse on asianomaisesta aineesta tai lähiaineesta ja aikataulu on sopiva. Tarkistuksella 198 poistetaan menettely, joka koskee tilannetta, jossa kaksi tai useampi jäsenvaltio on sisällyttänyt saman aineen arviointisuunnitelmiinsa. Komissio totesi voivansa hyväksyä tämän tarkistuksen osittain ja periaatteessa. Komissio totesi voivansa hyväksyä osittain ja periaatteessa tarkistuksen 200 , jolla poistetaan vaatimus, jonka mukaan toimivaltaisten viranomaisten on arvioitava arviointisuunnitelmiinsa sisältyvät aineet. Komissio totesi voivansa hyväksyä tarkistuksen 273 kokonaisuudessaan. Tarkistuksessa vaaditaan, että pääjohtajan tehtävänä on suhteiden luominen Euroopan parlamenttiin ja niiden ylläpito sekä säännöllisen vuoropuhelun varmistaminen parlamentin asiasta vastaavien valiokuntien kanssa. Tarkistusta ei ole sisällytetty yhteiseen kantaan. Komissio totesi voivansa hyväksyä periaatteessa tarkistukset 277 ja 278 , joilla vahvistetaan Euroopan parlamentin osuutta pääjohtajan valintamenettelyssä. Tarkistuksia ei ole sisällytetty yhteiseen kantaan. Komissio totesi voivansa hyväksyä tarkistuksen 276 kokonaisuudessaan. Tarkistuksessa todetaan, että kun yleiskertomus ja työohjelmat on hyväksytty hallintoneuvostossa, pääjohtaja toimittaa ne Euroopan parlamentille, neuvostolle, komissiolle ja jäsenvaltioille ja huolehtii niiden julkaisemisesta. Tarkistusta ei ole sisällytetty yhteiseen kantaan. Komissio totesi voivansa hyväksyä tarkistuksen 292 kokonaisuudessaan. Tarkistuksen mukaan kemikaaliviraston henkilöstöön sovelletaan neuvoston asetuksella (ETY, Euratom, EHTY) N:o 259/68, sellaisena kuin se on viimeksi muutettuna neuvoston asetuksella (EY, Euratom) N:o 723/2004, vahvistettuja Euroopan yhteisöjen virkamiehiin ja muihin toimenhaltijoihin sovellettavia palvelussuhteen ehtoja. Tarkistusta ei ole sisällytetty yhteiseen kantaan. Komissio totesi voivansa hyväksyä kokonaisuudessaan seuraavat tarkistukset: Tarkistuksessa 368 vaaditaan ennakkorekisteröintivaiheessa tieto yksilöidyistä käyttötavoista, vähintään käyttö- ja altistustapaluokista. Tarkistusta ei ole sisällytetty yhteiseen kantaan. Tarkistuksessa 370 annetaan ennakkorekisteröijille, jotka eivät suorita ennakkorekisteröintiä 18 kuukauden kuluessa, edelleen mahdollisuus hyödyntää asteittain rekisteröintiä koskevia määräaikoja, jos he noudattavat tarkistuksessa 369/rev tarkoitettua kuuden kuukauden lisäaikaa. Tarkistusta ei ole sisällytetty yhteiseen kantaan. Tarkistusta 374 , jossa edellytetään mahdollisten PBT- ja vPvB-aineiden rekisteröintiä, kun jokin valmistaja valmistaa tai maahantuoja tuo niitä maahan yhden tonnin tai enemmän vuodessa aineina, jotka on luokiteltu luokkaan N: R50–53, ei ole sisällytetty yhteiseen kantaan. Tarkistuksessa 379 vaaditaan eläinkokeista ja muista kokeista saatujen tietojen jakamista sekä mahdollisuutta kieltäytyä siitä perustelluista syistä, jotka kemikaalivirasto voi arvioida. Tarkistusta ei ole sisällytetty yhteiseen kantaan. Komissio totesi voivansa hyväksyä tarkistuksen 383 , jolla pidennetään tietosuojaa 15 vuoteen, ja voivansa hyväksyä periaatteessa tarkistuksen 130 , jossa viitataan 10 vuoden tietosuojaan. Neuvosto päätti säilyttää 10 vuoden tietosuojan kuten komissio oli ehdottanut. Tarkistuksella 385 pidennetään 25 artiklan 1 kohdassa 10 vuodesta 15 vuoteen aikaa, jona aiempia rekisteröijiä on pyydettävä jakamaan tiedot, mutta sitä ei ole sisällytetty yhteiseen kantaan. Tarkistuksessa 393 täsmennetään, että aineista, jotka ovat todennäköisesti karsinogeenisia ja mutageenisia, on tehtävä soveltuvia lisätestejä mutageenisuuden toteamiseksi. Näitä testejä ei tarvitse tehdä, jos yhtiö ottaa käyttöön ja suosittelee asiaankuuluvia riskinhallintatoimia. Tarkistusta ei ole sisällytetty yhteiseen kantaan. Tarkistuksessa 399 lisätään mahdollisuus suorittaa in vitro -mikronukleustesti in vitro -sytogeneettisen tutkimuksen sijasta, mutta sitä ei ole sisällytetty yhteiseen kantaan. Komissio totesi voivansa hyväksyä tarkistukset 121, 186, 204, 220, 248, 286 ja 300 periaatteessa, mutta niitä ei ole sisällytetty yhteiseen kantaan. Komissio totesi voivansa hyväksyä tarkistukset 194 ja 290 periaatteessa ja osittain, mutta niitä ei ole sisällytetty yhteiseen kantaan. 3.2.3. Parlamentin tarkistukset, joita komissio ei ole hyväksynyt tai joiden osalta se pysyi kannassaan. 3.2.3.1. Parlamentin tarkistukset, joita komissio ei ole hyväksynyt mutta jotka on sisällytetty yhteiseen kantaan. Johdanto-osan kappaleet : Tarkistuksessa 3 lisätään REACH-asetuksen tavoitteisiin tavoite turvata innovointi- ja kilpailukyky, ja siinä todetaan, että REACH-asetusta olisi sovellettava Maailman kauppajärjestön (WTO) sääntöjen mukaisesti. Se on sisällytetty periaatteessa johdanto-osan 3 kappaleeseen. Tarkistuksessa 7 selvennetään, että yksi REACH-asetuksen antamiseen johtaneista syistä oli ihmisten terveyden ja ympäristön suojelun estyminen, ja se on sisällytetty periaatteessa johdanto-osan 9 kappaleeseen. Tarkistuksessa 22 todetaan, että pk-yrityksiä olisi autettava täyttämään REACH-asetuksen vaatimukset, ja se on sisällytetty periaatteessa johdanto-osan 35 kappaleeseen. Tarkistuksessa 44 vaaditaan, että kemikaalivirastolla pitää olla keskeinen asema REACH-järjestelmää koskevan tiedotuksen yhteen sovittamisessa, ja se on sisällytetty periaatteessa johdanto-osan 84 kappaleeseen. Artiklaosa : Tarkistus 69 , jolla muutetaan polymeerin määritelmää, on sisällytetty periaatteessa yhteiseen kantaan. Tarkistus 99 , jolla annetaan rekisteröijälle mahdollisuus pyytää, että hänen asiakirja-aineistonsa määrättyjä osia käsitellään luottamuksellisesti, on sisällytetty periaatteessa yhteiseen kantaan 9 artiklan a alakohdan xi alakohtaan, 76 artiklan 2 kohdan d alakohtaan ja 118 artiklan 2 kohtaan. Tarkistuksessa 134 , joka on hyväksytty yhdessä tarkistuksen 358 kanssa, ja tarkistuksessa 136 esitetään kustannusten jakoperusteet muita kuin asteittain rekisteröitäviä aineita varten, ja ne on sisällytetty osittain ja periaatteessa yhteiseen kantaan, jossa kustannusten jako perustuu myös oikeudenmukaisuuteen. Tarkistus 137 , jolla poistetaan 26 artiklan 1 kohdan d alakohta, on otettu huomioon kokonaisuudessaan yhteisessä kannassa. Tarkistus 151 , jonka mukaan mahdollinen rekisteröijä menettää oikeutensa rekisteröimiseen, jos tämä ei anna tietoja hallussaan olevista testeistä, on sisällytetty periaatteessa yhteiseen kantaan. Tarkistuksessa 153 edellytetään, että jos tutkimuksen haltija ei toimita tutkimusta kemikaaliviraston käyttöön, se ei voi rekisteröidä ainettaan, ja tarkistus on sisällytetty periaatteessa 30 artiklan 3 kohtaan. Tarkistus 154 , jolla poistetaan ilmaus ”selkärankaisilla tehtyä” 28 artiklan 2 kohdasta, on otettu huomioon kokonaisuudessaan yhteisessä kannassa. Tarkistuksessa 162 edellytetään, että komissio laatii ohjeet käyttöturvallisuustiedotteiden vähimmäisvaatimuksille, ja se on sisällytetty periaatteessa 76 artiklan 2 kohdan f alakohtaan. Tarkistuksessa 164 annetaan mahdollisuus toimittaa 30 artiklassa vaaditut tiedot kirjallisesti tai vaihtoehtoisesti sähköisesti, ja se on sisällytetty kokonaisuudessaan yhteiseen kantaan. Tarkistukset 166 ja 366 , joiden osalta komissio pysyi kannassaan ja joissa vaaditaan tietoja tuotteiden sisältämistä aineista, on sisällytetty periaatteessa yhteiseen kantaan 32 artiklan 4 kohtaan. Tarkistukset 178 ja 729 , joiden osalta komissio pysyi kannassaan ja joilla korvataan viittaus toimivaltaiseen viranomaiseen viittauksella kemikaalivirastoon 39 artiklan 2 kohdan johdantokappaleessa, on sisällytetty osittain yhteiseen kantaan. Tarkistuksessa 174 todetaan, että kemikaaliviraston ja rekisteröijän välinen kommunikointi voi tapahtua rekisteröijän valitsemalla kielellä, ja se on sisällytetty periaatteessa yhteiseen kantaan 103 artiklaan. Tarkistuksissa 179 ja 730 , joiden osalta komissio pysyi kannassaan, korvataan viittaus toimivaltaiseen viranomaiseen viittauksella kemikaalivirastoon ja vaaditaan, että virasto laatii luonnoksen päätökseksi kahdentoista kuukauden kuluessa siitä, kun aine on lisätty vuosittaiseen arviointisuunnitelmaan, johon sisältyy vähintään viisi prosenttia vastaanotetuista asiakirja-aineistoista. Tarkistukset on sisällytetty periaatteessa yhteiseen kantaan 40 artiklan 3 kohtaan ja 40 artiklan 5 kohtaan. Tarkistuksessa 182 edellytetään, että kemikaalivirasto laatii rekisteröintiasiakirjojen arvioinnista vuosittain kertomuksen, jossa annetaan myös suosituksia rekisteröijille tulevia rekisteröintejä varten, ja se on sisällytetty periaatteessa yhteiseen kantaan 52 artiklaan. Tarkistuksessa 189 vaaditaan, että tietojen ilmoitusvelvollisuus on täytettävä kahden vuoden kuluttua testausehdotusten arvioinnin päättymisestä, ja se on sisällytetty osittain yhteiseen kantaan 39 artiklan 2 kohtaan. Tarkistuksessa 206 muutetaan 49 artiklan 1 kohdassa viittaus jäsenvaltioon viittaukseksi kemikaalivirastoon, mikä vuorostaan aiheuttaa joitain muutoksia, sekä tehdään muutoksia, jotka liittyvät jäsenvaltioiden elinten käyttämiseen arvioinnissa. Tarkistuksen ensimmäinen osa on sisällytetty yhteiseen kantaan. Tarkistuksessa 214 muutetaan lupamenettelyn tavoitetta siten, että erityistä huolta aiheuttavat aineet korvattaisiin mahdollisuuksien mukaan soveltuvilla vaihtoehdoilla ja että tapauksissa, joissa vaihtoehtoja ei ole saatavilla, mutta sosioekonomiset hyödyt ylittävät riskit, aineiden käyttöä valvottaisiin. Tarkistus on sisällytetty osittain yhteiseen kantaan 54 artiklaan. Tarkistuksessa 216 selvennetään, että liitteessä XIII olevaan a kohtaan sisällytettävät aineet on sisällytettävä siihen sanotun kuitenkaan vaikuttamatta nykyisten tai tulevien rajoitusten soveltamiseen, ja se on sisällytetty osittain ja periaatteessa yhteiseen kantaan 57 artiklaan. Tarkistuksissa 219 ja 223 tehdään teknisiä muutoksia, jotka heijastavat sitä, että lupamenettelyyn kuuluu kaksi erillistä liitettä. Ne on sisällytetty periaatteessa yhteiseen kantaan 58 artiklaan. Tarkistuksessa 226 annetaan mahdollisuus asettaa rajoituksia luvan saaneille aineille, kun kemikaalivirastolle on esitetty uutta tieteellistä tietoa, ja se on sisällyttty periaatteessa yhteiseen kantaan 57 artiklan 5 ja 6 kohtaan. Tarkistus 227 , jolla poistetaan 56 artiklan otsikosta maininta d, e ja f alakohdasta, on otettu huomioon kokonaisuudessaan yhteisessä kannassa. Tarkistuksessa 229 muutetaan menettelyä aineiden sisällyttämiseksi liitteessä XIII olevaan b kohtaan ja annetaan komissiolle valtuudet tehdä päätös tapauksissa, joissa jäsenvaltioiden komitea ei pääse sopimukseen määräenemmistöllä. Tarkistus on sisällytetty periaatteessa ja osittain yhteiseen kantaan. Tarkistuksessa 237 muutetaan lupien uudelleen tarkastelua koskevaa menettelyä 57 artiklaan tehtyjen muutosten huomioon ottamiseksi, ja se on sisällytetty osittain yhteiseen kantaan. Tarkistuksessa 241 vaaditaan, että lupahakemuksen on aina sisällettävä sosioekonominen analyysi ja vaihtoehtojen analyysi, ja se on sisällytetty osittain yhteiseen kantaan 61 artiklan 4 kohdan e alakohtaan. Tarkistuksessa 242 muutetaan myöhempiä lupahakemuksia koskevia säännöksiä, jotta niissä otettaisiin huomioon 59 artiklaan tehdyt muutokset, ja se on sisällytetty periaatteessa yhteiseen kantaan. Tarkistuksessa 243 annetaan sosioekonomisesta analyysista vastaavalle komitealle mahdollisuus pyytää analyysia vaihtoehdoista, ja se on sisällytetty periaatteessa yhteiseen kantaan 63 artiklan 3 kohtaan. Tarkistuksessa 247 , joka on tehty yhdessä tarkistuksen 985 kanssa, muutetaan tuote- tai prosessisuuntautuneeseen tutkimukseen ja kehittämiseen tarkoitettu yhden tonnin raja-arvo määräksi, jota tällainen tutkimus ja kehittäminen edellyttää, ja se on sisällytetty osittain ja periaatteessa yhteiseen kantaan. Tarkistuksessa 260 , joka on tehty yhdessä tarkistusten 261 ja 796 kanssa, ja tarkistuksessa 263 tehdään useita tekstinlaadintaan ja sijoitteluun liittyviä muutoksia kemikaaliviraston tehtäviä koskevaan kuvaukseen, ja ne on sisällytetty periaatteessa yhteiseen kantaan. Tarkistuksessa 266 vaaditaan vahvistamaan monivuotinen ohjelma aineiden arvioinneille, ja se on sisällytetty periaatteessa yhteiseen kantaan 77 artiklaan ja vaatimuksiin, joiden mukaan hallintoneuvosto laatii monivuotisen suunnitelman kemikaaliviraston työtä varten. Tarkistuksessa 304 selvennetään, että valmistajan ja jatkokäyttäjän yhteyksiä koskevan tiedon luottamuksellisuuden piiriin kuuluvat yhteydet jakeluketjun molempiin suuntiin sekä ketjun kaikkien toimijoiden välillä, ja se on sisällytetty yhteiseen kantaan. Tarkistuksessa 305 vaaditaan, että kemikaalivirasto laatii suuntaviivat siitä, miten väestölle on tiedotettava aineisiin liittyvistä riskeistä, ja se on sisällytetty periaatteessa yhteiseen kantaan 122 artiklaan. Tarkistuksessa 307 , joka on tehty yhdessä tarkistuksen 816 kanssa, vaaditaan kemikaalivirastoa laatimaan ohjeet siitä, kuinka jäsenvaltioiden on ylläpidettävä virallisen valvonnan järjestelmää, ja se on sisällytetty osittain ja periaatteessa yhteiseen kantaan 76 artiklan 4 kohtaan. Tarkistuksessa 309 annetaan jäsenvaltioille mahdollisuus ylläpitää tai ottaa käyttöön tiukempia suojatoimenpiteitä työntekijöiden suojelua varten, ja se on sisällytetty periaatteessa yhteiseen kantaan 127 artiklan 2 kohtaan. Komissio hyväksyy täysin nämä muutokset, jotka on tehty yhteisessä kannassa. 3.2.3.2. Parlamentin tarkistukset, joita komissio ei ole hyväksynyt ja joita ei ole sisällytetty yhteiseen kantaan. Komissio ei hyväksynyt tarkistuksia 1 , 2 , 5 , 6 , 9 , 12 , 13 , 15 , 17 , 23 , 24 , 25 , 27 , 28 , 29 , 30 , 31 , 32 , 33 , 35 , 37 , 38 , 42 , 43 , 45 , 46 , 47 , 51 , 52 , 54 , 55 , 56 , 57 , 58 , 66, 70, 71, 75, 77, 80, 82, 90, 96, 106, 109, 110, 112, 113, 114, 118, 129, 135, 138, 143, 150, 155, 156, 168, 169, 170, 173, 177, 212, 218, 222, 224, 225, 228, 230, 231, 232, 233, 234, 238, 239, 240, 244, 245, 246, 251, 252, 253, 254, 255, 256, 257, 262, 264, 267, 269, 271, 272, 275, 279, 280, 281, 282, 283, 284, 287, 288, 289, 295, 296, 298, 311, 312, 313, 314, 315, 316, 318, 319, 320, 321, 328, 329, 337 ja 351 , eikä näitä tarkistuksia ole sisällytetty yhteiseen kantaan. 3.2.3.3. Parlamentin tarkistukset, joiden osalta komissio pysyi kannassaan ja jotka on sisällytetty yhteiseen kantaan. Johdanto-osan kappaleet : Tarkistuksessa 417 selvennetään, että REACH-menettely olisi sovitettava SAICM-, OECD- ja ICCA-aloitteisiin kustannusten vähentämiseksi, ja se on sisällytetty osittain johdanto-osan 6 ja 97 kappaleeseen. Tarkistuksessa 363 vaaditaan jäsenvaltioita toteuttamaan erityistukitoimia pk-yritysten hyväksi kokeiden tekemistä varten, ja se on sisällytetty periaatteessa johdanto-osan 8 kappaleeseen. Artiklaosa : Tarkistuksessa 362 vaaditaan jäsenvaltioita toteuttamaan toimia yritysten tukemiseksi tämän asetuksen täytäntöönpanossa, ja se on sisällytetty periaatteessa yhteiseen kantaan 123 artiklaan. Tarkistuksessa 418 vaaditaan, että kemikaalivirasto tekee kaikkensa, jotta REACH-standardit ovat kansainvälisesti hyväksyttävät ja jotta olemassa olevat muiden kansainvälisten laitosten vaatimukset otetaan mahdollisimman hyvin huomioon, ja se on sisällytetty periaatteessa yhteiseen kantaan johdanto-osan 97 kappaleeseen. Tarkistuksen 436 ensimmäinen osa, jossa annetaan mahdollisuus käyttää käyttö- ja altistustapaluokkia altistuksen arvioinnissa, on sisällytetty yhteiseen kantaan, kun taas toista osaa, jossa laajennetaan yhden tonnin kynnysarvo valmistajan tai maahantuojan yksilöityihin käyttötapoihin, ei ole otettu huomioon. Tarkistukset 466 rev ja 467 rev , joissa muutetaan poikkeuksia koskevien säännösten paikkaa säädöksessä, on sisällytetty osittain ja periaatteessa yhteiseen kantaan 2 artiklan 5 ja 7 kohtaan. Tarkistuksella 468 rev lisätään poikkeus rekisteröinnistä, ja se on sisällytetty kokonaisuudessaan yhteiseen kantaan. Tarkistus 470 rev , jolla poistetaan viittaus jätteitä koskevaan poikkeukseen lupamenettelystä, on sisällytetty yhteiseen kantaan. Tarkistuksen 471 rev ensimmäinen osa, jolla siirretään poikkeukset lupamenettelyä koskevasta osastosta soveltamisalaa koskevaan osastoon, on sisällytetty yhteiseen kantaan, mutta tarkistuksen toista osaa ei ole sisällytetty siihen. Tarkistus 469 rev , jolla poistetaan 8 artikla, jonka mukaan kasvinsuojeluaineita ja biosidituotteita pidetään rekisteröityinä, on otettu huomioon osittain yhteisessä kannassa. Tarkistukset 566 , 567 , 568 , 571 , 572 ja 573 ja 574 , joissa säilytetään pysyviä orgaanisia yhdisteitä koskevat asiaankuuluvat yhteisön säännökset yhdessä asetuksessa (EY) N:o 850/2004/EY, jolla pannaan täytäntöön pysyviä orgaanisia yhdisteitä koskeva Tukholman yleissopimus, on sisällytetty kokonaisuudessaan yhteiseen kantaan. Tarkistus 569 , jolla poistetaan 64 artiklan 2 kohta, on otettu huomioon kokonaisuudessaan yhteisessä kannassa. Tarkistuksessa 570 todetaan, että rajoitusmenettelyä sovelletaan rajoittamatta asetuksen (EY) N:o 850/2004/EY soveltamista, ja se on sisällytetty periaatteessa yhteiseen kantaan 2 artiklan 2 kohtaan. Tarkistus 719 , jonka mukaan jatkokäyttäjät voivat toimittaa tietoja suoraan kemikaalivirastolle rekisteröinnin valmistelun avustamiseksi, on sisällytetty periaatteessa yhteiseen kantaan 28 artiklan 6 kohtaan. Tarkistuksessa 733 korvataan viittaus toimivaltaiseen viranomaiseen viittauksella kemikaalivirastoon 42 artiklan 3 kohdassa, ja se on sisällytetty kokonaisuudessaan yhteiseen kantaan. Tarkistus 734 on tehty yhdessä tarkistuksen 188 kanssa, ja siinä vaaditaan, että jäsenvaltioiden saatavissa on oltava luettelo rekisteröintiasiakirjoista, jotka on arvioitu testausehdotusten osalta tai tarkistettu vaatimustenmukaisuuden osalta. Tarkistus on sisällytetty kokonaisuudessaan yhteiseen kantaan 40 artiklan 2 kohtaan ja 41 artiklan 4 kohtaan. Tarkistuksissa 744 , 745 ja 746 korvataan viittaukset toimivaltaiseen viranomaiseen viittauksilla kemikaalivirastoon ja lisätään käsite lopettaa ”lopullisesti” 48 artiklaan, ja ne on sisällytetty osittain yhteiseen kantaan. Tarkistuksessa 789 vaaditaan, että kemikaaliviraston on välittömästi julkaistava verkkosivuillaan tieto siitä, että jokin jäsenvaltio tai komissio aikoo aloittaa rajoitusmenettelyn, sekä ilmoitettava asiasta kyseisen aineen rekisteröijälle. Tarkistus on sisällytetty kokonaisuudessaan yhteiseen kantaan. Tarkistuksessa 801 , joka on tehty yhdessä tarkistuksen 274 kanssa, annetaan pääjohtajalle tehtäväksi sopimusten tekeminen kansallisten laitosten kanssa sekä aineiden säännöllisesti päivitettävien arviointisuunnitelmaehdotusten ja lopullisten arviointisuunnitelmien hyväksyminen. Tarkistus on sisällytetty osittain ja periaatteessa yhteiseen kantaan 43 artiklaan. Tarkistuksessa 814 poistetaan 116 artiklan 2 kohdan c alakohta, ja se on otettu huomioon kokonaisuudessaan yhteisessä kannassa, johon kuitenkin on lisätty uusi 117 artiklan 2 kohdan säännös täsmällisten tonnimäärien luottamuksellisuuden korostamiseksi. Tarkistuksessa 822 todetaan, että kunnes kemikaaliviraston pääjohtaja on ottanut vastaan tehtävänsä komissio voi kemikaaliviraston puolesta ja käyttämällä tähän tarkoitettua talousarviota nimittää henkilöstöä ja tehdä muita sopimuksia, ja se on sisällytetty yhteiseen kantaan 133 artiklan 2 kohtaan. Liitteet : Tarkistus 475 rev , jossa lisätään muun muassa selluloosamassaa, happea, neonia, heliumia ja ksenonia koskeva poikkeus rekisteröinnistä, on sisällytetty osittain yhteiseen kantaan liitteisiin IV ja V. Tarkistukset 477 rev , 478 rev ja 660 , joissa vapautetaan useita aineita rekisteröintisäännöksistä, on sisällytetty osittain yhteiseen kantaan liitteeseen V. Tarkistuksessa 865 todetaan liitteessä XI, että jatkokäyttäjien on tehtävä kemikaaliturvallisuusarviointi omista käyttötavoistaan ja ainoastaan yksilöidyistä käyttötavoista, joissa ainetta käytetään vähintään 1 tonnin määrinä vuodessa, ja se on sisällytetty periaatteessa yhteiseen kantaan 36 artiklaan. Komissio kannattaa näitä muutoksia yhteisessä kannassa ja asianomaisia tarkistuksia. 3.2.3.4. Parlamentin tarkistukset, joiden osalta komissio pysyi kannassaan ja joita ei ole sisällytetty yhteiseen kantaan. Komissio pysyi kannassaan tarkistusten 416, 424, 361, 364, 479 rev, 352, 433, 434, 435, 673, 676, 584, 593, 594, 595, 596, 575 rev, 600, 549, 615, 422, 960, 365, 726, 795, 360, 1037, 472 rev, 473 rev, 808, 817, 818, 474 rev, 823, 831, 965, 966 ja 743/1 osalta, eikä näitä tarkistuksia ole sisällytetty yhteiseen kantaan. Komissio hylkää nämä tarkistukset. 3.2.4. Lisämuutokset, jotka neuvosto on tehnyt muutettuun ehdotukseen (REACH) Ehdotuksen 10 artiklaa muutettiin siten, että siihen lisättiin vaatimus, jonka mukaan rekisteröijän on ilmoitettava, mitkä tiedot on tarkastanut arvioija laadun arvioimiseksi. Ehdotuksen 40 artiklaa muutettiin siten, että mikä tahansa kolmas osapuoli voi tomittaa tietoja aineista, jotka on merkitty ennakkorekisteröityjen aineiden luetteloon, jotta kemikaalivirasto voi ottaa tiedot huomioon erityisesti valitessaan asiakirja-aineistoja vaatimustenmukaisuuden tarkistukseen. Ehdotuksen 59 artiklaa muutettiin sen selventämiseksi, että aineisiin, jotka täyttävät 56 artiklan a–c ja f alakohdan perusteet ja joille ei ole mahdollista määrittää kynnysarvoa liitteessä I olevan 6.4 kohdan mukaisesti, ja aineisiin, jotka täyttävät 56 artiklan d ja e alakohdan mukaiset perusteet, ei sovelleta mahdollisuutta myöntää lupa ”riittävän hallinnan” perusteella. Ehdotuksen 117 artiklaa muutettiin, jotta se vastaisi paremmin asetuksen (EY) N:o 1049/2001 toimintaa ja jotta kemikaaliviraston hallintoneuvoston tehtäväksi tulisi hyväksyä käytännön järjestelyt sen täytäntöön panemiseksi. Aiempi luettelo aina luottamuksellisina käsiteltävistä tiedoista siirrettiin 117 artiklaan ja lisäksi selvennettiin, Århusin yleissopimuksen mukaisesti, että niiden katsottaisiin yleensä heikentävän asianomaisen henkilön kaupallisten etujen suojaa. Ehdotuksen 118 artikla jaettiin Internetissä julkaistaviin tietoihin ja niihin tietoihin (puhtausaste, tonnimääräinen taso, jolla aine on rekisteröity, tiivistelmät ja selkeät tutkimustiivistelmät), jotka rekisteröijä voisi ilmoittaa luottamuksellisiksi ja joista se voisi esittää perustelut kemikaaliviraston arvioitavaksi. Ehdotuksen 123 artiklaa muutettiin siten, että toimivaltaisia viranomaisia vaaditaan toimittamaan tiedot 11 artiklan 1 kohdan mukaisesti rekisteröidyistä aineista, kun asiakirja-aineistot eivät sisällä liitteessä V tarkoitettuja täydellisiä tietoja ja erityisesti silloin kun seurantaan ja täytäntöönpanon valvontaan liittyvät toimenpiteet ovat tuoneet esiin riskiepäilyn. Ehdotuksen 137 artiklaa muutettiin siten, että liite I lisättiin luetteloon niistä liitteistä, joita komission on määrä tarkastella uudelleen 12 kuukauden kuluessa asetuksen voimaantulosta ehdottaakseen muutoksia, joilla vahvistetaan riittävän hallinnan tasot muita kuin kynnysarvojen mukaisia karsinogeenisia ja mutageenisia aineita varten. Liitteitä I ja XV muutettiin niiden selvyyden, johdonmukaisuuden ja toimivuuden parantamiseksi. Komissio kannatti näitä muutoksia. 3.3. Yksityiskohtaiset huomautukset (direktiivi) 3.3.1. Parlamentin tarkistukset, joita komissio ei ole hyväksynyt tai joiden osalta se pysyi kannassaan. Komissio ei ole hyväksynyt tarkistuksia 1 , 2 , 3 ja 4 , eikä näitä tarkistuksia ole sisällytetty yhteiseen kantaan. 3.3.2. Lisämuutokset, jotka neuvosto teki muutettuun ehdotukseen (REACH) Ehdotuksen 3 artiklaa muutettiin, jotta direktiivin 67/548/ETY asianomaisten artiklojen kumoaminen vastaisi REACH-asetuksen XIV osaston siirtymäjärjestelyjä. 4. PÄÄTELMÄ Arvioidessaan REACH-asetusta koskevaa parlamentin ensimmäistä käsittelyä ja neuvoston yhteistä kantaa komissio on ottanut huomioon päätöksentekoprosessiin osallistuvien molempien toimielinten näkökantojen huomattavan lähentymisen tärkeimmissä kysymyksissä. Lisäksi on tarpeen saattaa päätökseen hyvin vaikeat neuvottelut REACH-asetuksesta, johon on komission näkemyksen mukaan löydetty sopivan tasapainoinen ratkaisu. Tämä tasapainoinen ratkaisu kattaa erityisesti ne REACH-asetuksen osa-alueet, jotka ovat olleet kaikkein vaikeimmat ja kriittisimmät, eli rekisteröinnin ja lupamenettelyn. Niinpä määrältään vähäisten aineiden rekisteröinnin taloudellisia vaikutuksia on lievennetty ja korvaavien aineiden merkitystä lupamenettelyssä on vahvistettu. Komissio katsoo, että neuvosto on löytänyt oikeanlaisen tasapainon näiden kahden osa-alueen välillä, eikä sitä saisi enää sekoittaa. Muiden tärkeiden seikkojen kuten soveltamisalan osalta neuvosto käsitteli parlamentin esittämiä huolenaiheita parantamalla rekisteröinnistä tehtäviä poikkeuksia ja vaatimalla, että tällaisia poikkeuksia koskevia liitteitä tarkastellaan uudelleen 12 kuukauden kuluessa asetuksen voimaantulosta. Arvioinnin suhteen neuvosto päätyi samalle linjalle parlamentin kanssa lisäämällä huomattavasti kemikaaliviraston tehtäviä. Komissio katsoo, että neuvoston lähestymistapa tiedonsaantiin ja luottamuksellisuuteen on myös johdonmukainen parlamentin pyrkimysten kanssa ja että siinä on saavutettu oikeanlainen tasapaino. Arvioidessaan direktiiviä koskevaa yhteistä kantaa komissio on ottanut huomioon, että siinä hylättiin Euroopan parlamentin tarkistukset ja muutokset, joilla siirtymäsäännökset olisi saatettu johdonmukaisiksi REACH-asetuksen kanssa. Komissio kannattaa täysin REACH-asetuksesta laadittua yhteistä kantaa, jota se pitää järkevänä perustana sopimukseen pääsemiseksi tämän keskeisen säädöksen suhteen. Komissio pyytää parlamenttia ja neuvostoa edistämään asetuksen ja direktiivin pikaista hyväksymistä, jotta jäsenvaltiot, komissio ja yritykset voisivat keskittää ponnistelunsa vaatimusten valmisteluun ja täytäntöönpanoon liittyviin huomattaviin haasteisiin. LIITE I Neuvoston ja komission yhteinen lausuma kemikaalivirastosta ”Neuvosto ja komissio toteavat, että Euroopan kemikaalivirastolla on keskeinen asema tulevan REACH-asetuksen täytäntöönpanossa. Ne toteavat myös, että kemikaaliviraston on oltava toimintakykyinen ennen kuin keskeiset REACH-menettelyt, kuten rekisteröinti ja lupamenettely, voidaan aloittaa. Neuvosto on tyytyväinen komission valmistelutoimiin, joilla on tuettu kemikaaliviraston perustamista. Se panee merkille komission toivomuksen, että jäsenvaltiot sitoutuisivat toteuttamaan tarvittavat toimet, jotta kemikaalivirasto voitaisiin perustaa ja jotta se olisi toimintakykyinen 12 kuukauden kuluessa REACH-asetuksen voimaantulosta. Komissio on ilmoittanut jäsenvaltioille, että edellä mainittu aikataulu on mahdollinen vain, jos neuvosto, jäsenvaltiot ja komissio toteuttavat seuraavat toimet: a. hallintoneuvoston jäsenten nimeäminen heti kun lainsäätäjät ovat päässeet poliittiseen yhteisymmärrykseen hallintoneuvoston kokoonpanosta; b. hallintoneuvoston tulevien jäsenten nimien ilmoittaminen REACH-asetusta koskevan lopullisen päätöksen jälkeen, mutta ennen sen voimaantuloa, ja virallisten nimitysten tekeminen välittömästi REACH-asetuksen voimaantulon jälkeen; c. sen varmistaminen, että nimitetyt jäsenet sopivat siitä, että hallintoneuvoston neljä kokousta voidaan järjestää kolmen kuukauden kuluessa voimaantulosta; d. sopiminen siitä, että hallintoneuvoston olisi nimitettävä pääjohtaja ja tilinpitäjä näiden kolmen kuukauden kuluessa; e. REACH-asetuksen 130 artiklan mukaisesti perustetun komitean tulevien jäsenten nimien ilmoittaminen komissiolle REACH-asetusta koskevan lopullisen päätöksen jälkeen ja virallisten nimitysten tekeminen REACH-asetuksen voimaantulon jälkeen; f. jäsenvaltioiden komitean, riskinarviointikomitean, sosioekonomisesta analyysista vastaavan komitean ja tietojenvaihtofoorumin jäsenehdokkaiden nimeäminen varhaisessa vaiheessa. Komissio pyrkii omasta puolestaan parhaansa mukaan toteuttamaan seuraavat toimet mahdollisimman pian: a. pelkästään hallinnollisia tehtäviä hoitavan väliaikaisen johtajan nimittäminen; b. avoimia virkoja koskevien ilmoitusten julkaiseminen ja luettelon laatiminen pääjohtajan ja tilinpitäjän virkoja hakeneista sopivista ehdokkaista REACH-asetusta koskevan lopullisen päätöksen ja sen voimaantulon välisen kuuden kuukauden aikana; c. avoimia virkoja koskevien ilmoitusten julkaiseminen ja luettelon laatiminen valituslautakunnan sopivista ehdokkaista kuuden kuukauden kuluessa vaatimuksia koskevasta komitologiakomitean päätöksestä; d. ehdokkaiden valitseminen ennakolta kemikaaliviraston väliaikaisiksi virkamiehiksi, koska väliaikainen johtaja voi sen jälkeen järjestää valinnan ehdokkaiden varallaololuettelojen laatimiseksi; luettelojen olisi oltava käytettävissä kuusi kuukautta voimaantulon jälkeen; e. henkilöstön varmistaminen vähintään 10 valintalautakuntaan; f. väliaikaisen henkilöstön rekrytointi ja koulutus, mukaan lukien tilapäisesti muihin tehtäviin siirretyt virkamiehet ja vuonna 2006 palvelukseen otetut sopimussuhteiset toimihenkilöt, jotta väliaikainen henkilöstö voisi toimia toiminnan käynnistysryhmänä ja hallintoneuvoston sihteeristönä sekä hoitaa viraston muita tarvittavia tehtäviä täytäntöönpanovaiheen aikana; g. viraston toiminnan kannalta tarvittavan täytäntöönpanolainsäädännön valmistelun varmistaminen maksujen ja valituslautakunnan jäsenten pätevyysvaatimusten osalta; h. kemikaaliviraston täytäntöönpanosääntöjä ja -menettelyjä koskevan ehdotuksen valmistelu, muun muassa henkilöstön, rahoituksen, maksujen, valituslautakunnan ja sisäisen toiminnan osalta, ennen kuin nämä tehtävät annetaan kemikaalivirastolle täytäntöönpanovaiheen aikana; i. infrastruktuurin käytettävyyden varmistaminen, mukaan lukien tietotekniikkajärjestelmät ja ohjelmistot; j. sen varmistaminen asetusta koskevan lopullisen päätöksen jälkeen, että tietotekniikkajärjestelmiin ja teknisiä ohjeita koskeviin asiakirjaehdotuksiin tehdään tarvittavat mukautukset. Näin ollen neuvosto ja komissio vahvistavat sitoutuneensa toteuttamaan edellä mainitut toimet kumpikin asemansa ja vastuualueidensa mukaisesti, jotta kemikaalivirasto voitaisiin perustaa suunnitellussa aikataulussa.” LIITE II Komission lausuma erityisistä valmisteista (mukaan lukien metalliseokset) ”Komissio kehittää läheisessä yhteistyössä teollisuuden, jäsenvaltioiden ja muiden sidosryhmien kanssa ohjeet valmisteita koskevien REACH-asetuksen vaatimusten täyttämiseksi (erityisesti altistusskenaarioita sisältävien käyttöturvallisuustiedotteiden osalta), mukaan lukien erityisiin valmisteisiin sisällytettyjen aineiden, kuten seoksiin sisällytettyjen metallien, arviointi. Näin tehdessään komissio ottaa täysimääräisesti huomioon REACHin täytäntöönpanohankkeiden puitteissa toteutetut toimet ja sisällyttää tätä asiaa koskevat tarvittavat ohjeet REACHin yleiseen ohjekokonaisuuteen. Näiden ohjeiden pitäisi olla käytettävissä ennen asetuksen voimaantuloa.” Komission lausuma vapaasta liikkuvuudesta (125 artiklan 2 kohta) ”Asetuksessa yhdenmukaistetaan kaikilta osin sen soveltamisalaan kuuluvien aineiden valmistuksen, markkinoille saattamisen ja käytön edellytykset niiden kysymysten osalta, joita siinä käsitellään. Näiden kysymysten osalta aineiden valmistuksen, markkinoille saattamisen ja käytön laillisuutta on arvioitava ainoastaan asetuksessa säädettyjen perusteiden pohjalta. Näin ollen kansalliset viranomaiset voivat vastaisuudessa rajoittaa tai estää tällaisia toimia ainoastaan: • 95 artiklan 4–6 kohdan nojalla toteutettujen toimenpiteiden avulla; • asetuksen 126 artiklan nojalla toteutettujen toimenpiteiden avulla.” Komission lausuma 54 artiklan f alakohdasta ”Komissio kehittää läheisessä yhteistyössä teollisuuden, jäsenvaltioiden ja muiden sidosryhmien kanssa ohjeet siitä, kuinka 54 artiklan f alakohta on pantava täytäntöön. Alakohta liittyy aineisiin, jotka aiheuttavat vastaavaa huolta kuin 54 artiklan a–e alakohdassa luetellut aineet. Näin tehdessään komissio ottaa täysimääräisesti huomioon REACHin täytäntöönpanohankkeiden puitteissa toteutetut toimet.” [1] EUVL C 96, 21.4.2004, s. 24. [2] EUVL C 112, 30.4.2004, s. 92. [3] EUVL C 164, 5.7.2005, s. 78. [4] Hyväksymisilmoitus. [5] Neuvoston valmisteluasiakirja 317/05. [6] Neuvoston lehdistötiedote 15168/05, 13. joulukuuta 2005. [7] KOM(2003)644 lopullinen.